4 
tum quod solum in universum austrum versus descendit; denique quod in hac regione jam 
nebulae nivesque paulo frequentiores sunt. Nihilominus differentiam inter floram regionis ter¬ 
tiae nostrae, si eam cum flora Andium Chilensium et Bolivianarum comparare vis, satis mag¬ 
nam invenies, uti e siccitate majore locorum illorum necessaria videtur. 
Plantae, quae floram litoralem praecipue notant, hae sunt: quinque species Menonvil- 
leae, duae Franheniae, variae Cristariae, Dinemandrae, Tetragoniae, paucae Calandriniae, 
Bustillosia, variae Glosiae , Infantea, Enodia, Chuquiraga acicularis, Scytalanthus, octo species 
Nolanacearum , Statice jplumosa Ph. etc. Fere omnes Cacteae in hac regione, nonnullae etiam 
in sequente reperiuntur, et unice Cereus atacamensis Ph. et'duae Opuntiae in regionibus inte¬ 
rioribus observantur. Idem valet de Pitcairniis duabus ( Chaguar incolarum.) Arborem 
fruticemve altiorem frustra quaeris. 
Regio secunda, quam paposanam dixi, cum'duabus reliquis comparata fertilis vocari potest, 
numerosasque plantarum species alit, inter quas nonnullae florum magnitudine et pulchritudine 
excellunt ornamentumque haud spernendum nostrorum hortorum forent; tales e. gr. sunt Le¬ 
do carpum 'pedunculare, Fsoralea azurea Ph.; Argylia pubescens, Salvia tubiflora, Sorema ele¬ 
gans Ph. etc. Hic crescunt: Cleome chilensis, variae species Arenariae, omnes foliis stipulatis 
munitae, quarum una radicem saponariam, ab incolis sedulo ad lavandos pannos petitam, 
producit, Malvaceae numerosae, fere omnes e genere Cristaria , Hypericum n. sp., Ledocarpum 
flore pulchro aureo emicans, Oxalides numerosae, et inter illas singularis illa O. gigantea 
Bam. frutex orgyalis; Linum n. sp.; Trifolium n. sp. floribus purpureis sat venustum, Lo¬ 
tus subpinnatus, in tota Chile frequens, Psoralea floribus pulcherrimis azureis ornata, Viciae 
duae, Cassia, Steviae duae, generis e Chile exsulis, Seneciones nonnullae, Centaureae duae fru¬ 
ticosae, quae tamen pulchritudine C. chilensis provinciarum centralium vincuntur; Cen¬ 
tunculi species nova, Microcala , exilis Gentianea flore luteo, usque ad Valdiviam frequens, 
Erythraea, a communi E. cachanlagua distinguenda, Nama n. sp. e familia Hydroleacea- 
rum, hucusque in Chile nondum observata, varia Heliotropia, omnia frutices floribus 
fragrantibus, numerosa Eritricha, Salviae duae, inter quas S. tubiflora floribus magnis coc¬ 
cineis excellit, variae Verbenae, Ipomaea sp. n., Nicotiana ] solanijolia, species gigantea, 
Monttea et Reyesia, Bignoniaceae duae aliquantum abnormes, nec non Argylia puberula in hor¬ 
tos nostros transferenda, duae species Schizanthi, tres Calceolariae, Plumbago caendea, Plan¬ 
tagines nonnullae, Oxybaphus quidam, Telanthera junciflora, haud ignobilis, Er cilia volubilis, 
celebrem poetam, qui bellum Hispanorum cum Araucanis cecinit, memoriae commendans, quae 
a Peruvia usque ad finem provinciae Yaldiviae in diversissimis locis occurrit, duo Quincham- 
alia, Euphorbia , fruticosa quaedam orgyalis, quae incolis Lechera audit, unde eam lactifluam 
nuncupavi, Crotonis sp. nova, pariter frutex orgyalis; Chiropetalum sp. n., Peperomia sp. n., 
Tillandsia humilis, Dioscoreae nonnullae, Iridea quaedam mihi ignota, Scilla, Leucocoryne 
n. sp., Amaryllideae duae, Cumingia campanulata, cujus bulbi cocti, vulgo papitas dei campo, 
cibus palato gratus sunt, varia Gramina, denique Filices duae, ex reliquis regionibus omnino 
exsules. Plantae floram tropicam indicantes, quas supra enumeravi, omnes hujus regionis sunt. 
Arbores indigenas non producit, sed fructiferae variae ad aquas satae bene prosperant, 
et si habitantibus aliqua inesset industria multo numerosiores forent. Sic vidi Prosopin sili¬ 
quastrum, „Algarrobo“ Chilensium, Ficum Caricam, Pyrum communem et Persicam vulgarem; 
